Predkladacia správa

Ministerstvo spravodlivosti Slovenskej republiky predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene zákona č. 301/2005 Z. z. Trestný poriadok v znení neskorších predpisov. 

Predkladaný materiál je iniciatívnym návrhom Ministerstva spravodlivosti Slovenskej republiky, ktorý bol vypracovaný v úzkej súčinnosti s Ministerstvom vnútra Slovenskej republiky. 

Účelom navrhovanej právnej úpravy je úpravu problematiky financovania terorizmu v nadväznosti na odporúčania medzinárodných organizácií prevziať do právneho poriadku jednotlivých zúčastnených krajín základné medzinárodné štandardy  týkajúce sa boja proti praniu špinavých peňazí. V tomto prípade ide o odporúčania výboru Rady Európy MONEYVAL a Financial Action Task Force (Finančná akčná skupina). 

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie. 

Návrh zákona nezakladá negatívne nároky na verejné financie, nebude mať ekonomický ani environmentálny vplyv, ani vplyv na zamestnanosť a na podnikateľské prostredie. 

Návrh zákona bol predmetom riadneho pripomienkového konania v rámci tzv. veľkej novelizácie trestných kódexov v roku 2008. Predložený návrh vychádza z materiálov predložených na rokovanie vlády Slovenskej republiky, o ktorých vláda prerušila rokovanie v apríly 2008.